
Изх. № ………………./………………..2019г.
ДО 

ОБЩИНСКИ СЪВЕТ 

ГРАД ЗЛАТОГРАД

ИНФОРМАЦИЯ

от  Мирослав Митков Янчев – Кмет на Община Златоград

Относно:  Отчет на годишната програма  за развитие на социалните услуги в Община Златоград  за 2018 година

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

През 2018 г.основнo социални услуги са предоставяни от трите социални центъра: Център за социална рехабилитация и интеграция, Дневен център за деца и младежи с увреждания „Зора” и Център за обществена подкрепа. Социалните центрове на територията на общината създават необходимите условия за независим и достоен живот на деца и възрастни с увреждания, както и непълнолетни лица, посредством предоставянето на качествени, достъпни и устойчиви услуги.

І. Център за обществена подкрепа, гр. Златоград е предоставил дейности за подкрепа (средно месечно) на 40 деца и техните семейства. 

През отчетния период ЦОП е организатор на групови занимания с деца - потребители на Центъра и с деца от общността. В ОУ „Васил Левски“ гр. Златоград са проведени групови работи с ученици в 4-ти и 6-ти клас. По заявка на родителите, са организирани творчески работилници за деца от общността, както и обучителни пътувания и тренинги за деца и родители. В отчетния период служители на ЦОП гр. Златоград са участвали в редица обучения в България, а също така е и проведена обмяна на опит - посещение на центрове, предоставящи социални услуги в Република Турция.
За постигането на поставените цели и изпълнение на плануваните дейности в работата на екипа се поддържа добра материална база, оборудвана с консумативи и техника. Необходимо е да се предприемат действия за разширяване на сградния фонд на ЦОП гр. Златоград със стая за архив на задължителната документация и с интерактивна зала за развитие на творческите изяви на децата.    

ІІ. Център за социална интеграция и рехабилитация, гр. Златоград е предоставил през 2018 г. дейности за подкрепа на 122 лица с увреждания от Община Златоград. 

През отчетния период потребителите на Центъра са се включили в няколко обучителни пътувания до с. Кирково и с. Равда, както и до с. Мандра и с. Еразмио, Република Гърция. Обученията са организирани с цел провеждане на таласотерапия, разглеждане на културно-исторически забележителности, посещение на конна база „Лина“ и отбелязване на международния ден за борба с диабета. Потребителите са взели участия в отбелязването на национални празници, Международния ден на хората с увреждания и др. Екипът на ЦСРИ е участвал в обмяна на опит и „тийм билдинг“ в гр. Истанбул и гр. Айвалък, Република Турция.
През 2018г. Център за социална рехабилитация и интеграция администрира  социалните услуги: „Личен асистент”, „Домашен помощник” и „Социален асистент”, финансирани с постановление на Министерски съвет. През отчетния период тези услуги са се предоставяли на 90 лица с увреждания от Община Златоград.

През 2018г. 120 лица от Община Златоград получаваха топъл обяд, в рамките на проект „Топъл обяд за нуждаещите се жители на Община Златоград“, по процедура за директно предоставяне на безвъзмездна финансова помощ „Осигуряване на топъл обяд  2016 -2020“ по Оперативна програма за храни и/или основно материално подпомагане по Фонд за европейско подпомагане на най-нуждаещите се лица 2014-2020 . 

ІІІ. Дневен център за деца и младежи с увреждания „Зора“ гр. Златоград e предоставил услуги на 27 деца и лица, съгласно издадено направление/заповед за настаняване от Дирекция „Социално подпомагане“ гр. Златоград. При капацитет от 25, са обслужвани 27 потребители, разпределени в 2 възрастови групи, като в I-вата група са от 5 до 18 години, а във II-ра група са лица от 18 до 35 годишна възраст.

Дневният център е ориентиран към разрешаване на различни проблеми при децата и младежите с увреждания и техните семейства. В отчетния период основните дейности са били насочени към компенсиране на съществуващия дефицит: обучение според потребностите и индивидуалните възможности на всяко лице за придобиване на знания в различни области и сфери, формиране на навици и умения, спортни дейности. Центърът е провел занимания в клубове по интереси. С цел по близко сътрудничество и постигане на оптимизация в работата на ДЦДМУ „Зора“, екипът е включвал в работата си и родителите на потребителите.
През 2018г. е проведено пътуване на служителите на центъра до Република Турция с обучителна цел, посещение на социални центрове.

От април 2018г. наименованието на социалната услуга „Дневен център за деца и лица с увреждания“ е променено на „Дневен център за деца и младежи с увреждания“. С промяната на наименованието на социалната услуга се промени и възрастовата граница за прием на потребители.
През 2018г. Община Златоград, като партньор по проект „Приеми ме 2015“, който се осъществява чрез ОП „Развитие на човешките ресурси” 2014-2020, продължи да предоставя социалната услуга „Приемна грижа” в общината. Регистрираните приемни семейства са две. Ангажиментът на Община Златоград по предоставянето на социалната услуга – „Приемна грижа”, в рамките на проект „Приеми ме 2015“, е със срок до 31.12.2020г.

През 2018г. Община Златоград в партньорство с пет държави – Литва, Кипър, Белгия, Унгария и Турция реализира проект „Надграждане на компетентностите и квалификацията на специалисти по палиативни грижи, чрез създаването на ECVET обучителен портал и инструмент за самооценка на компетентности на Европейско ниво”, който е насочен към развитие на палиативните грижи. Основните цели на проекта са насочени към повишаване осведомеността в страните - партньори по проекта, относно компетенциите и стандартите в предоставянето на палиативни грижи, както и намаляване на социалната и икономическата тежест за семействата на страдащите пациенти.
През 2018г. стартира проект „Създаване на социално предприятие в град Златоград“, финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд. Проектът се реализира в партньорство със Сдружение „Център за развитие и подкрепа на бизнеса“ и Община Златоград. В рамките на проекта се създаде социално предприятие в град Златоград, което ще развива дейности в две направления: "Обществена пералня с химическо чистене" и "Благоустрояване, озеленяване и почистване на зелени площи". Социалното предприятие ще осигури субсидирана заетост, за период до 12 месеца, на 32 лица от уязвими групи и ще продължи да функционира и след края на проекта, запазвайки заетостта на поне 16 от наетите лица от целевата група. Това ще даде възможност на хората от целевата група да получат заетост, както и нужната психологическа подкрепа и мотивация. С оглед на изискванията на новите работни места те ще придобият ключови компетенции или професионална квалификация, които са основна предпоставка за тяхната успешна дългосрочна реализация на трудовия пазар и пълноправно участие в обществения живот. 

Освен предоставяните, към момента, социални услуги е регистрирана необходимост от създаване на Център за настаняване от семеен тип за възрастни хора с психични разстройства (съответства на услугата Център за настаняване от семеен тип за пълнолетни лица с психични разстройства, съгласно ППЗСП), Дневен център за стари хора и Малък дом за стари хора (съответства на услугата - Дом за стари хора, съгласно ППЗСП). 
През настоящата година Община Златоград ще продължи своята работа в посока намиране на възможности за осигуряване на тези социални услуги. 
Приложения: 

1. Отчет за дейността на ДЦДМУ „Зора”, гр. Златоград за периода 01.01 – 31.12.2018г.

2. Отчет за дейността на ЦСРИ гр. Златоград за периода 01.01 – 31.12.2018г.

3. Отчет за дейността на ЦОП гр. Златоград за периода 01.01 – 31.12.2018г.

С уважение,

МИРОСЛАВ ЯНЧЕВ

Кмет на Община Златоград

Изготвил:





:

Красимира Бозова

Мл. експерт „Социални дейности и проекти”

Съгласувал:


Златка Цекова

Директор на дирекция АПО, ОС и З, той и юрисконсулт

Съгласувал:


Елмира Угорлиева-Пехливанова

Заместник-кмет на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

